**Οδηγίες για την Εργασία**

**Περιεχόμενο**

Επιλέξτε ένα θέμα/πρόβλημα γύρω από την Διοίκηση Ανθρωπίνων Πόρων στην Δημόσια Διοίκηση που αξίζει να διερευνηθεί ακαδημαϊκά. Η εργασία θα πρέπει να βασίζεται τόσο σε Θεωρητικά όσο και σε Εμπειρικά δεδομένα (μελέτη που χρησιμοποιεί ποιοτική ανάλυση δεδομένων) που συγκεντρώνονται, αναλύονται και ερμηνεύονται. Για το λόγο αυτό, θα χρειαστεί να αναπτύξετε ένα ποιοτικό ερωτηματολόγιο και να πραγματοποιήσετε συνεντεύξεις.

***Στο Θεωρητικό μέρος***, θα πρέπει να συλλέξετε δευτερεύοντα δεδομένα από διαφορετικές πηγές (κυρίως άρθρα, βιβλία, αναφορές, ιστοσελίδες κ.λπ.) και να γράψετε μια σύντομη Βιβλιογραφική Ανασκόπηση σχετικά με το θέμα της. Θα πρέπει να συλλέξετε τουλάχιστον 15 βιβλιογραφικές πηγές (άρθρα, βιβλία, αναφορές, websites, κτλ)

***Στο Εμπειρικό μέρος*** τα δεδομένα θα πρέπει να συλλέγονται μέσω συνεντεύξεων με τη χρήση ποιοτικού ερωτηματολογίου ανοιχτού τύπου σε μια πραγματική επιχείρηση. Πάρτε συνέντευξη από κάθε άτομο (προτείνετε να πάρετε συνεντεύξεις από 2-4 άτομα σχετικά με το θέμα της εργασίας, πχ. Διευθυντής Τμήματος Ανθρώπινου Δυναμικού, στελέχη άλλων τμημάτων, εργαζόμενοι, κτλ) χρησιμοποιώντας το ερωτηματολόγιο της συνέντευξης, είτε μαγνητοσκοπήστε, είτε κρατήστε λεπτομερείς σημειώσεις της συνομιλίας.

*Η ανάλυσή σας θα πρέπει να περιλαμβάνει:*

(α) σύγκριση των εμπειριών των ατόμων,

(β) επεξήγηση αυτού που θεωρείτε ως πιθανές αιτίες για τις εμπειρίες κάθε ατόμου, συμπεριλαμβανομένων (αλλά δεν περιορίζονται απαραιτήτως σε) χαρακτηριστικά του ατόμου, χαρακτηριστικά του οργανωτικού πλαισίου

(γ) Τις δικές σας γνώσεις, πρακτικές, αντιδράσεις…

**Μορφή**

Η εργασία θα πρέπει να συντάσσεται σε γραπτή έκθεση, που θα τεκμηριώνει τη φύση του έργου, τους στόχους του, τη δυναμική της ομαδικής εργασίας και τα πραγματικά ευρήματα που συνδέονται με το θεωρητικό υλικό του μαθήματος.

Η εργασία θα πρέπει να έχει έκταση 4000-6000 λέξεις (με περιθώριο 10% κάτω ή πάνω από αυτόν τον αριθμό λέξεων). Ο τύπος γραμματοσειράς που χρησιμοποιείται για αυτό το δοκίμιο πρέπει να είναι «Times New Roman» με μέγεθος γραμματοσειράς 12. Το διάστιχο των παραγράφων πρέπει να είναι 1,5.

**Προθεσμία υποβολής**

Η Εργασία θα πρέπει να υποβληθεί και να παρουσιαστεί την τελευταία εβδομάδα των μαθημάτων του εξαμήνου.

**Ενδεικτικός Πίνακας Περιεχομένων**

**1. Εισαγωγή (έως 1 σελίδα)**

• Εξηγήστε τον σκοπό της εργασίας και το θέμα που θα μελετήσετε, ορίζοντας βασικούς όρους (key terms and definitions)

• Περιγράψτε το υπόβαθρο της μελέτης και εξηγήστε γιατί είναι σημαντική και/ή ενδιαφέρον και σε ποιον

**2. Προφίλ του Οργανισμού (έως 1 σελίδα)**

Δώστε συνοπτικά μια περιγραφή του οργανισμού

**3. Ανασκόπηση Βιβλιογραφίας (έως τρείς σελίδες)**

Βασικές έννοιες και ορισμοί, Θεωρίες και θεωρητικά πλαίσια που σχετίζονται με το θέμα σας, Σχετικές μελέτες με το θέμα σας (Παγκόσμια, ΕΕ)

**4. Μεθοδολογία (μισή σελίδα)**

Εξηγήστε την γιατί επιλέξατε να μελετήσετε τον συγκεκριμένο οργανισμό. Περιγράψτε και αιτιολογήστε την επιλογή των ερωτηθέντων στην έρευνά σας. Περιγράψτε το ερωτηματολόγιο που χρησιμοποιήθηκε για τη συλλογή και ανάλυση των δεδομένων από τις συνεντεύξεις.

**5. Αποτελέσματα Έρευνας (μέχρι 5 σελίδες)**

• Αναλύστε τα ευρήματά σας με βάση τις απαντήσεις του ερωτώμενου.

• Σχεδιάστε τη θεωρία που προκύπτει από την ανάλυσή σας

**6. Συμπεράσματα (τουλάχιστον μισή σελίδα)**

**7. Βιβλιογραφικές Πηγές**